Karl Bergmann

Karl August Bergmann (1882–1964) var en norsk skuespiller, regissør og teatersjef som var ansatt ved Den Nationale Scene en rekke år, inkludert som teatersjef. 

Bergmann scenedebuterte i 1901 på Den Nationale Scene, hvor han senere var ansatt, også som regissør – og fra 1931–1934 som sjef. Som skuespiller spente hans talent seg fra dramatiske roller som Rosmer i Rosmersholm og tittelrollen i John Gabriel Borckman, til komedieskikkelser som Daniel Heire i Ibsens De unges forbund, samt Holberg-figurer som Erasmus Montanus og Vielgeschrey i Den stundesløse. I Hans Wiers-Jenssens Bergen-komedie, Jan Herwitz, spilte han den sentrale rollen som Böschen helt til sine siste leveår.

Bergmann har hatt regien på flere stykker av Holberg, både på Den Nationale Scene og som gjest på Nationaltheatret. Han var i 1921–1924 sjef ved Stavanger Teater.

Han hadde en birolle i filmen Gjest Baardsen (1939).

Han utgav også en bok, et skuespill og noen dikt. I de siste årene av sitt liv skrev han flere erindringsartikler i BT.

Bergmann ble gift i 1906 med skuespillerinnen Lilly Bergmann (f. Thomsen).

 Referanser 

 Eksterne lenker 


Kategori:Personer fra Bergen kommune
Kategori:Norske skuespillere
Kategori:Norske sceneinstruktører
Kategori:Norske teatersjefer
Kategori:Skuespillere ved Den Nationale Scene
Kategori:Norske forfattere